CELEX: 62012CA0273
Language: et
Date: 2013-07-11 00:00:00
Title: Kohtuasi C-273/12: Euroopa Kohtu (teine koda) 11. juuli 2013 . aasta otsus (Cour de cassation’i eelotsusetaotlus — Prantsusmaa) — Directeur général des douanes et droits indirects, Chef de l’agence de poursuites de la Direction nationale du renseignement et des enquêtes douanières versus Harry Winston SARL (Ühenduse tolliseadustik — Määrus (EMÜ) nr 2913/92 — Artikkel 206 — Tollivõla tekkimine — Tolliladustamisprotseduurile suunatud kauba vargus — Mõiste „kauba pöördumatu kahjustumine vääramatu jõu tõttu” — Direktiiv 2006/112/EÜ — Artikkel 71 — Käibemaks — Maksukohustuse tekkimiseks vajalik teokoosseis — Maksu sissenõutavus)

31.8.2013   
            
            
               ET
            
            
               Euroopa Liidu Teataja
            
            
               C 252/13
            
         Euroopa Kohtu (teine koda) 11. juuli 2013. aasta otsus (Cour de cassation’i eelotsusetaotlus — Prantsusmaa) — Directeur général des douanes et droits indirects, Chef de l’agence de poursuites de la Direction nationale du renseignement et des enquêtes douanières versus Harry Winston SARL
   (Kohtuasi C-273/12) (1)
   
   (Ühenduse tolliseadustik - Määrus (EMÜ) nr 2913/92 - Artikkel 206 - Tollivõla tekkimine - Tolliladustamisprotseduurile suunatud kauba vargus - Mõiste „kauba pöördumatu kahjustumine vääramatu jõu tõttu” - Direktiiv 2006/112/EÜ - Artikkel 71 - Käibemaks - Maksukohustuse tekkimiseks vajalik teokoosseis - Maksu sissenõutavus)
   2013/C 252/20
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation
   
      Põhikohtuasja pooled
   
   
      Hagejad: Directeur général des douanes et droits indirects, Chef de l’agence de poursuites de la Direction nationale du renseignement et des enquêtes douanières
   
      Kostja: Harry Winston SARL
   
      Ese
   
   Eelotsusetaotlus — Cour de cassation (Prantsusmaa) — Nõukogu 12. oktoobri 1992. aasta määruse nr 2913/92, millega kehtestatakse ühenduse tolliseadustik, (EÜT L 302, lk 1; ELT eriväljaanne 02/04, lk 307) artikli 206 ja nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (ELT L 347, lk 1) artikli 71 tõlgendamine — Tolliladustamisprotseduurile suunatud kaup — Kauba vargus — Mõiste „kauba pöördumatu kahjustumine” — Vääramatu jõud — Tollivõla tekkimine impordil — Käibemaksu tasumise kohustuse tekkimise aluseks olevad faktilised asjaolud.
   
      Resolutsioon
   
   
               1.
            
            
               Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, mida on muudetud nõukogu 20. novembri 2006. aasta määrusega (EÜ) nr 1791/2006, artikli 203 lõiget 1 tuleb tõlgendada nii, et tolliladustamisprotseduurile suunatud kauba vargus kujutab endast nimetatud artikli tähenduses selle kauba tollijärelevalve alt väljaviimist, mille tulemusel tekib tollivõlg impordil. Tolliseadustiku artikkel 206 kohaldub vaid siis, kui tollivõlg võib tekkida tolliseadustiku artikli 202 ja artikli 204 lõike 1 punkti a alusel.
            
         
               2.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 71 lõike 1 teist lõiku tuleb tõlgendada nii, et tolliladustamisprotseduurile suunatud kauba vargus tingib käibemaksu maksukohustuse tekkimiseks vajaliku teokoosseisu ning selle maksu sissenõutavuse.
            
         
      (1)  ELT C 235, 4.8.2012.